Nou ja, daar lê wel ’n klomp onsekerheid voor en dis hoekom die markte en die Europese Unie (EU) aanvanklik negatief gereageer het toe die “verlaat”-veldtog met 52% teenoor die “aanbly”-veldtog se 48% gewen het. Dit is dalk ’n punt wat die aanblyers nie volkome begryp nie: Die meerderheid van die kiesers in Brittanje wil nie meer deel van die EU wees nie. Hulle is siek en sat vir hulle voorskriftelikheid, hooghandigheid en inmenging. En per slot van sake berus die keuse by húlle en nie by hul establishment-heersers nie.
Die idee van die EU het aanvanklik ’n realiteit begin word met Winston Churchill se konsep van ’n verenigde state van Europa in die nadraai van die bloedvergieting en verwoesting van die Tweede Wêreldoorlog. Maar Churchill se idee in 1946 was dat Brittanje eers nie deel van so ’n liggaam sou wees nie en hy het ook ’n meer behoedsame “uniale” benadering gevolg deurdat hy dit as bloot ’n konsulterende organisasie beskou het. Dit het teenoor die meer “federale” benadering van die Europese vasteland gestaan. Laasgenoemde opsie het volledige integrasie en ’n grondwet voorgestaan en dié kamp het by die Kongres van Europa geseëvier.
Die onstuimigheid gaan weldra oorwaai, Londen gaan steeds die finansiële hoofstad van die wêreld bly, Brittanje bly ’n uiters invloedryke land met wie almal wil handel dryf en gaan nou sy eie (beter) sakereëls maak wat beter is as die benouende regulering deur die EU – en daarmee saam gedy in die proses. Brittanje het al die wêreld oorheers, bestaan al vir eeue en is die vyfde grootste ekonomie op aarde. Dit is slegs deel van die EU vir die laaste 43 jaar en die EU het Brittanje nodig, nes dit Amerika, Rusland en China nodig het. Ek weet dit sal oorleef en die aanvanklike teenwinde trotseer om die “groot” in Groot Brittanje terug te sit. Hierdie is ’n belangrike slag vir die gewone mense en vryheid en dis die EU wat nou sy hande moet begin wring.
Dankie vir die positiewe blik op die Brexit. Dis presies hoe ek dit ook sien en ek glo die res van Europa is kort op Britanje se hakke… die EU het my baie aan die Toring van Babel laat dink
Baie goed gestel en ‘n verligting om te hoor daar is mense wat nie in die histerie van die “establishment” soos George Soros en sy voetsoldate glo nie.
Uitstekend beredeneer, gebaseer en geskryf. Dankie aan beide die skrywer en aan Maroela Media vir die plasing – ek hoop ons sien heelwat meer van Eugene!
Dankie tog aan die heer Brink vir ‘n uitstekende en objektiewe skryfsel oor die Brexit referendum!!!
Hopelik sal die Britte temidde van al die klippe wat in die pad gerol word, vasbyt en opnuut aan die wêreld bewys lewer dat daar steeds geen fout is om ‘n nasionale staat, sonder die remskoen van ‘globaliste’ in Brussel te laat gedy nie. Soos die geskiedenis reeds telkemale bewys het.